
Nun estas la komenco de grava jaro por 
la esperantistoj. Antau precize cent jaroj 
aperis la unua libro, kaj la lingvo nask- 
iĝis. Dum ĉi tiŭ jaro esperantistoj tra la 
mondo laboras aparte multe por organizi 
kongresojn, konferencojn kaj semina- 
riojn, por eldoni librojn, aperigi Esperan- 
tajn poŝt-markojn, nomi Zamenhof- 
stratojn kaj informi multajn personojn 
pri nia centjara lingvo. 

Ankaŭ nia revuo Juna amiko volas 
festi ĉi tiun jubileon en taŭga maniero. 
Ne per impona deklaro, ne per solena 
rezolucio, ne per pompaj artikoloj, sed 
per praktika paŝo. Jen nia kontribuo al 
la jubileo: nia revuo aperos estonte kvar- 
foje en la jaro, anstataŭ tri-foje. Tiu 
kontribuo utilos, ne nur unufoje, en 
1987, sed ankaŭ tra la estontaj jaroj. 

La miraklo de la unua jarcento estas, 
ke lingvo kreita de unu homo rapide 
disvastiĝis al eĉ la plej foraj landoj de 
la mondo, kaj iĝis parolata, uzata, viv- 
anta lingvo. La defio de la dua jarcento 
estas teni la lingvon vivanta kaj kresk- 
anta. Pli kaj pli da homoj uzu la lingvon 
pli kaj pli utile. Pli kaj pli da junuloj 
lernu la lingvon. 

Pro tio Juna amiko pli ofte — kvar- 
foje — amiko por ĉiu sezono. 

Tiel kreskis junulo 
antaŭ cent jaroj 

Juna amiko estas por personoj ĉefe inter 8 kaj 15-jaraĝaj. 
Kia estas 15-jaraĝulo? Tiu jam kolektas multajn impresojn pri 
la mondo Ĉirkaŭ si kaj formas opiniojn pri ili. Iuj jam vojaĝis 
al aliaj landoj; ĉiuj renkontis multajn personojn kaj sentas 
ŝaton aŭ malŝaton pri tiuj, kaj devas lerni kiel trakti tiujn 
sentojn. Junuloj sentas tre klare emociojn, eble eĉ pli klare ol 
plen-kreskuloj, kiuj jam lernis kaŝi aŭ mildigi tiujn emociojn. 
Iuj infanoj ĝuas kvietajn vivojn kaj rilatas nur kun proksimaj 
amikoj, lernejanoj kaj la familio. En aliaj partoj de la mondo, 
pli grandaj sociaj kaj eĉ politikaj problemoj trudas sin en la 
vivojn de junuloj, kaj vekas pli fortajn emociojn kaj dilemojn. 
Infano en Sri Lanko ne povas ignori la malamon inter tamiloj 
kaj hinduoj. Norde en Hinda Unio malpaco inter hinduoj kaj 
sikhoj influas ankaŭ junulojn; infano en Nord-irlando ne 
povas kreski sen ekkompreni la dividon inter katolikoj kaj 
protestantoj; en Belgio 15-jaraĝuloj jam povas informi vin pri 
la luktoj inter la lingvo-regionoj de Flandrio kaj Valonio. Ni 
povus kompili longan liston de similaj lokoj, inkluzive de 
kelkaj, kiel Libano, kie eĉ la vivoj de infanoj estas en minaco, 
pro konfliktoj inter diversaj rasoj, religioj aŭ lingvo-grupoj. 

Ĝuste en tia situacio kreskis junulo antaŭ cent jaroj. En lia 
urbo vivis seso da rasoj, la loĝantoj sekvis kelkajn malsamajn 
religiojn, kaj surstrate oni povis aŭdi plurajn lingvojn. La 
junulo sentis la malpacon, la malamon kaj la mankon de 
interkompreniĝo. Li vidis akrajn batalojn kaj maljustaĵojn. Li 
sentis fortan emocion pro la multa suferado. Lia nomo estas 
kompreneble Ludoviko Zamenhof, kaj la urbo BiaIystok en 
nuntempa Pollando. Lia reago al tiu malbono estis praktika: li 
decidis, ke komuna lingvo utilos por malpliigi la malpacon 
inter personoj. Imagu, tiun decidon kaj tiun ideon li naskis en 
aĝo de apenaŭ pli ol tio de pluraj el niaj lernejanaj legantoj! 

Kaj jam antaŭ sia dudeka jaro, Zamenhof serioze ekplanis la 
novan lingvon — multe pli simplan kaj logikan ol ĉiuj ekzistan- 
taj lingvoj. 


Feliĉe, li ne tro rapidis ĝin 
anonci ai la mondo. Se junuloj 
estas ofte tre idealismaj, ili ofte 
estas ankaŭ hastaj. Zamenhof 
supozeble komprenis, ke kiam 
oni kreas lingvon, hasto estas la 
malamiko — lingvoestas komplek- 
sa kaj delikata ilo, necesas longe 
kaj zorge pensi pri ĉiu ideo, testi 
kaj retesti ĉion. Li reviziis Espe- 
ranton dum pluraj jaroj, antaŭ 
ol eĉ prezenti ĝiaal kelkaj gimna- 
ziaj amikoj. 



Edmond Privat nur 
18-jara, vieitas 
usonan pre*identon 


32-jara Hodler 
tuj antaŭ la morto 
fine de ektara vivo 


Dum kelkaj jaroj li dcvis tute rezigni pri la laboro, dum li 
iris al Moskvo por studi mcdicinon en la universitato. La patro 
de Zamenhof estis severe praktika viro, kaj opiniis la eksperi- 
mentojn de ia fiio senutila ludado. Dum Zamenhof estis for, la 
patro bruligis liajn manuskriptojn. La skribaj planoj pereis, sed 
la ideoj kaj intencoj restis en la menso de la juna Zamenhof. 
Restis ankaŭ la persisto reskribi kaj rekrei ĉion. Zamenhof 
estis nur 28-jara, kiam li opiniis Ia projekton preta kaj sukcesis 
akiri la monon necesan por aperigi la Unuan Libron en 1887. 

Esperantistoj emas pensi pri Zamenhof kiel kalva maljunulo 
kun okulvitroj (kiel sur nia dors-kovrilo), ĉar preskaŭ ĉiuj 
portretoj kaj fotoj montras lin tiel. Sed liaj plej kreaj laboroj, 
lia plej obstina luktado, okazis dum la juneco. Tiam li ne nur 
kreis la lingvon, li establis ĝian fundamenton kaj bazan literatu- 
ron. Ĝis la starigo de la unuaj Esperanto-societoj en Nŭrenberg 
kaj Uppsala sep jarojn poste, kaj la apero de la unuaj internaciaj 
gazetoj en foraj landoj, la pluvivo de la lingvo restis peze sur 
la junaj ŝultroj de Zamenhof mem. 


Tial ni aperigas sur nia antaŭa kovrilo foton de la 16-jara 
Zamenhof — por emfazi kaj memorigi, ke la Jubileo de Esperan- 








to estas jubileo pro la sentemo, persisto, entuziasmo kaj idealismo 
de juna persono. 

Precipe en sia frua epoko, la Esperanta movado estis forte 
helpata de elstaraj junuloj. La 18-jara Edmond Privat preleg- 
vojaĝis tra Usono kaj sukcesis esti akceptita de prezidento 
Roosevelt por interparolo pri la nova lingvo. Hector Hodler 
estis 21-jara kiam li fondis Universalan Esperanto-Asocion en 
1908, organizis ĝiajn kongresojn, ekredaktis ĝian revuon, starigis 
oficejon en Ĝenevo, de kie dum la Unua Mond-milito, li estris 
kampanjon por liveri pli ol 200 000 leterojn al soldatoj kaj 
aliaj apartigitaj de siaj familianoj pro la sovaĝa batalado. 

Jen nur du el multaj ekzemploj. Ili memorigu nin: la idealo 
de nia internacia lingvo naskiĝis en juna menso, krome junaj 
manoj portis ĝin tra kaj super multaj obstakloj. 

Ankaŭ junuloj festu ĉi-jare. Finfine, ni jubileas pro junulo! 


Stefan MacGill 
86 11 27 


KLARIGOJ POR LA ENKONDUKO 


deklaro, rezolucio: gravaj dokumentoj, kiuj informas prf nia opinio. 

solena, pompa: formala, digna. 

disvastiĝi: disiri en ĉiuj direktoj. 

defio: la malfacila tasko, en kiu ni devas sukcesi. 


KLARIGOJ POR LA SUPRA ARTIKOLO 


elstara: fama 
establis: kreis, starigis 
haeta: rapida 
kompili: kunmeti 
lukto: batalo 


persisto: insisto ne ĉesi 
plenkreskulo: persono ne plu infano 
revizii: sanĝi kaj plibonigi 
rezigni: ĉesi 

trudi sin: pusi sin perforte 


dilemo: problemo, por kiu oni malfacile trovas solvon. 
emocio: io sentebla, ekzemple: ĝojo, kolero, timo, ekscito, envio. 
impreso: ideo kaj opinio, kiun oni formas pri io, kion oni vidis au spertis. 
obstina: persista kontrau ĉiu obstaklo kaj malfacilaĵo. 

En la teatro 


de Stefan MacGill 


Desegnaĵoj: 
Pavel Rak 






Familio decidas viziti la teatron. Jen patro, patrino kaj tri 
infanoj. 

"Ĉu ni sidos sube en la granda halo, aŭ ĉu ni sidos supre en 
la balkono?" demandas la plej juna infano. 

"Mi ne scias," responda.' patrino, " ĉar mi ne scias la prezojn. 
Mi demandos." Ŝi paŝas al la kaso kaj demandas: 

"Bonan vesperon! Kiom kostas supre en la balkono?" 

"Kvindek stelojn por plenkreskuloj kaj tridek por infanoj" 
respondas la vendisto de la biletoj. 

"Ho!" respondas patrino, "kaj kiom kostas malsupre?" 

"Dudek kvin stelojn por plenkreskuloj kaj dek kvin por 
infanoj, sinjorino" estas la respondo. 

"Ni sidos malsupre" tuj diras panjo al la infanoj. ŝi aĉetas 
la biletojn, dum paĉjo gvidas la infanojn rapide preter la 
vendejo de bombonoj, en la grandan salonon. Panjo donas la 
biletojn al la gvidantino, kiu rigardas ilin kaj diras: 

"Vico naŭ, sid-lokoj dudek ĝis dudek kvar." 

"Dankon", respondas paĉjo, reprenas la biletojn kaj gvidas 
la familion ĝis la naŭa vico. Ili tuj trovas ĝin kaj ankaŭ la 
seĝojn dudek ĝis dudek kvar. Sed tiuj kvin seĝoj estas jam 
okupitaj! Okupitaj — ne de kvin personoj, sed de unu viro, kiu 
kuŝas plen-longe sur la kvin seĝoj! Lia vizaĝo ne estas bone 
videbla. 

"Sinjoro," diras paĉjo, kaj frapetas lin sur la ŝultro, "Pardonu, 
sed tiuj seĝoj — dudek, dudek unu, dudek du, dudek tri kaj 
dudek kvar apartenas al ni! Rigardu niajn biletojn!" 

Sed la viro ne rigardas la biletojn. Li eĉ ne respondas. Li 
nur ĝcmas, "Oooooohhhh! Oooohh!" Paĉjo ne volas batali, do li 
reiras al la gvidantino kaj protestas: 

"Fraŭlino, kuŝas fremda viro sur niaj seĝoj. Bonvolu helpi 
nin." 

"Certe, sinjoro." respondas la gvidantino kaj paŝas al la 
kuŝanta viro. "Sinjoro," ŝi diras al li, " tiuj kvin seĝoj ne 
apartenas al vi, ili estas por ĉi tiu familio. Bonvolu reiri al via 
propra sidloko." 

Sed la viro ne foriras. Li cĉ ne respondas. Li nur ĝemas 
denove: "Ooohh! Oooohh!" 

Ankaŭ la gvidantino ne volas batali, do ŝi diras al la 
i familio, "Atendu unu momenton, mi vokos la estron." kaj ŝi 
paŝas al la oficejo de la teatro kaj frapas ĉe la pordo. 

"Envenu!" krias s-ro Regpodi, la estro de la teatro, "Jes, 
fraŭlino Enkulis, kio estas?" 

"Pardonu min, sed en la teatro ni havas problemon. Viro 
kuŝas sur kvin seĝoj kaj rifuzas foriri." 

"Bone, mi venas," respondas la estro, kaj paŝas en la teatron. 
Li parolas al la kuŝanta viro: 

"Sinjoro, mi estas la estro de ĉi tiu teatro. Bonvolu montri al 
mi vian bileton." 

Sed la viro ne montras la bileton. Li eĉ ne respondas. Li nur 
ĝemas: "Ooooohh! Oooohh!" 



i 

"Sinjoro!" diras la estro firme, "ĉi tio estas teatro, ne 
lit-ĉambro! Mi insistas,ke vi foriru." 

Sed la viro nek foriras, nek respondas. Nur ĝemas. La estro 
ankaŭ ne volas batali, do Ii eliras el la teatro, kaj vokas 
policiston, kiu promenas sur la strato antaŭ la teatro. La 
policisto paŝas al la kuŝanta viro: 

"Bonan vesperon, bonan vesperon, bonan vesperon!" li salutas, 
"kio estas ĉi tie la problemo? Ha! Viro kuŝanta en teatro. 
Kontraŭleĝa, certe! Sinjoro, en la nomo de la leĝo, mi insistas, 
ke vi leviĝu!" 

Sed la viro nek leviĝas, nek respondas. Li nur ĝemas. 

"Bone, sinjoro," diras la policisto severe, "Mi ne povas 
neglekti mian devon. Mi devos aresti vin!" kaj li eltiras el sia 
poŝo notlibron por noti Ia detalojn: 

"Kio estas via nomo, sinjoro?" 

"Ooooooooohhhhhhh!" respondas la viro. 

"Ooooooooohhhhhhh!" skribas la policisto: "Stranga nomo, li 
devas esti eksterlandano" li pensas, kaj plue demandas: 

"Kaj kio estas via adreso, sinjoro?" 

"Ooooooooohhhhhhh!" respondas la viro denove. 

"Ooooooooohhhhhhh!" skribas la policisto, kaj pensas, "Stran- 
ge, lia nomo kaj lia adreso estas samaj!" 

"Sinjoro, estas kontraŭleĝe doni al policisto falsan adreson! 
Denove mi ripetas, kio estas via adreso? 

"Ooohhhh! Hooo! Oooohhh!" ĝemas la viro responde. 

"Sinjoro, mi ne povas aŭdi vin, parolu pli klare. Kio estas 
via adreso? Sinjoro, de kie vi venas?" 

"Hoooooo! Ooooooohhh!" ĝemas la viro kaj indikas per la 
mano supren, "Oooohhh! ...de la balkono!" 


aresti: kapti pro malbona ago 
balkono: la supra parto de teatro 
eksterlandano: iu el alia lando 
falsa: malvera 

fremda: ne-normala, stranga 
ĝemi: eligi malaltan sonon "Oooh! 1 


kontraŭleĝa: kontraŭ la leĝo 
neglekti: ignori 

okupita 8eĝo: seĝo^sur kiu iu jam sidas 
plenkreskulo: persono, ne plu infano 
rifuei: ne konsenti, eati obstina 
vico: linio de objektoj aŭ personoj 

en iu momento ĝi konsciiĝis pri sia individueco, ke ĝi ja estas 
simila al ceteraj akveroj, sed ĝi komencis observi la ĉirkaŭaĵon 
kaj mediti pri ĝi. Kaj ĝi konstatis, kiel ĝi kun multaj aliaj 
kunuloj, akveroj, rapidas tra la rivereta fluejo al rivero kaj 
fine al la maro. Ĝi portis dumvoje riverajn ŝipojn aŭ malsek- 
igis naĝantojn, ĝi saltis sur plaŭdejoj kaj kluzoj, travivis eĉ 
pluvojn, kiam similaj akveroj falis desur la ĉielo — fine aperis 
la maro, kie la akvero Heleno strebis resti sur la surfaco, kiu 
daŭre ondiĝis, ĉar la suno bele brilis kaj ne estis vento. Subite 
Heleno sentis, ke ĝi ne estas plu kun la apudaj akveroj en la 
maro, sed ke ĝi ŝvebas en la aero kaj iras supren. Pro la varmo 
de la sun-radioj ĝi flugis alten, sed tie alte ne plu estis varme 
kaj la akveroj pli tuŝe kuniĝis al Heleno. Estis multege da tiaj 
akveroj, inter kiuj Heleno strebis daŭre observi ĉion. Ĝi povis 
k konstati, ke la tuta kvanto de akveroj formas tian nigran 
nubon, kiu kontrastas al la blua ĉielo kaj pli-grandiĝas, ĉar pli 
kaj pli da akveroj aliĝas. Fine, la nubo kaŝis la tutan ĉielon kaj 
la sunon. Malsupre sur la tero estis mallume. La tuta nubo estis 
pelafa de la vento. ĉar Heleno estis sube en la nubo, ĝi vidis, 
ke la maro baldaŭ malaperis, kaj la nubo estis nun super firma 


cerbumis: pensis longe strebi: klopodi, provi. 

konsciiĝis: ekkomprenis ŝvebi: resti senmova en la aero. 

kluzo: aparato per kiu oni levas kaj mallevas ŝipojn. 

tero. La nubo pluiris, ĝis la vento subite haltis. E1 la nubo 
komencis gliti akveroj malsupren al la tero. Heleno estis inter 
la unuaj kaj sukcesis fali en rivereton, sed ĝi ek-konis, ke estas 
tute alia rivero, ol tiu, en kiu ĝi naskiĝis. 

Jen alkuris hundo al tiu rivereto kaj trinkis. Kaj kompren- 
eble, Heleno subite troviĝis en la interno de la hundo. Sed ĝi 
atentis, ke la hundo elpuŝas sian langon, do ĝi strebis resti sur 
la pinto de la lango. Tiel ĝi povis pli bone observi la ĉirkaŭaĵon. 

La hundo baldaŭ venis en iun domon, kie estis malgranda 
knabino. La akvero Heleno decidis observi la knabinon, kiu 
ludis kun la hundo. Sed baldaŭ venis vespero, la hundo iris en 
sian budon, sed ĝi lekis ankoraŭ la ŝuon de la knabino. Heleno 
eluzis tion kaj tenis sin nun sur la ŝuo de la knabino. ŝi 
demetis la ŝuon kaj metis ĝin apud la fornon, do per la varmo 
la akvero sukcesis ŝvebi en la aeron kaj sekvis tiel la knabinon, 
kiu venis en la ĉambron, kie estis ŝia patrino kaj ankaŭ la 
patro. La knabino sidiĝis antaŭ la televidilo kaj intencis rigardi 
la programon por infanoj. La akvero observis ĉion en la aero, 
sed ĝi bezonis ankaŭ ie sidiĝi, kie ne estos tiel varme. Do, 
Heleno sidiĝis sur la vitro-tabulo. Tra la fenestro ne penetris 
plu lumo. La knabino vidis la programon, ĉe kies fino la 
televida koboldo deziris bonan nokton al la infanoj. 

La knabino ankoraŭ vespermanĝis, lavis la korpon kaj nur 
poste ŝi iris en sian liton por dormi. Tiam Helen bezonis 
transiri en alian ĉambron, kie troviĝis la lito de la knabino. La » 
akvero bone observis la tutan agadon kaj sukcesis aperi ĉe la 
lito de la knabino. Kompreneble, la knabino entute ne atentis 
ĝin, ĉar por ŝiaj okuloj ĝi estis tro malgranda. Sed la knabino 
ne tuj ekdormis. ŝi volis aŭskulti fabelon. Kaj la akvero 
konstatis kun surprizo, ke la panjo rakontas pri iu akvero 
Judita, kiu travivis diversajn aventurojn kaj alvenis fine ĉe la 
lito de knabino. Sed en tiu momento la knabino jam ek-dormis, 
kaj la akvero Heleno cerbumis, kiel la panjo rakontis pri alia 
akvero, sed tamen la sorto de tiu akvero estis preskaŭ la sama 
kiel tiu de Heleno. 

Josef Chvosta, ĉeKoslovakio. 

I 

j 

Kiel sur ĉiel-ŝtuparo 
la alaŭdo eta bruna 
triladante 
jubilante 
flugilbate 
grimpas en Faeron. 

Sube kampoj 
supre nuboj 

ĝi en varma bluo naĝas, 
kantas preskaŭ 
por anĝeloj. 


Kiel sur ĉiel-glitejo 
la alaŭdo eta bruna 
flugil-larĝe 
glisadante 
plum-ŝvebante 
ree alteriĝas. 

Ce la nesto 
ĉe la idoj 

ĝi rakontas ĉielaĵojn — 
kaj la idoj 

emas flugi. Verkig 

kaj elgermanigis 
Franz-Georg Rossler, 
FR Germanio 

triladante: birde kantante 
jubilante: ĝojante, feliĉe 

glitejo: kie eblaa rapidiri deklive 
glisadante: flugante «ĉnmotore 


Sur la venontaj du paĝoj vi trovos interesan ludon! Vi bezonos 
ĵet-kubon kaj markilojn, unu por ĉiu ludanto. Metu la markilojn 
ĉe "Komenco". Ĉiu laŭvice ĵetu la kubon. Kiu ĵetos plej alte 
rajtas komenci. La vicoj estu laŭ la horloĝa direkto. Ciu movas 
sian markilon laŭ la nombro indikita sur la kubo. Se oni ĵetas 
seson, oni ne rajtas je dua ĵeto. Kiam vi alvenos al numerita 
loko, vi devas obei la instrukcion tie. Kiam vi alvenas al loko 
kun bildo, vi devas respondi laŭte la demandon, kiun vi trovos. 
La aliaj ludantoj kontrolu la respondon! Se ĝi estas malĝusta, vi 
devas reiri al la antaŭa bildo, ĝis vi sukcesos respondi la 
trovitan demandon. Du aŭ pli da ludantoj rajtas okupi la 
saman lokon. La unua ludanto, kiu atingas aŭ preterpasas la 
finon estas la gajninto. Multan amuzon! 

FINO 


45 

Reiru al la 
komforta 
longa meblo 

44 Reiru | 
kvin lokojn 

| 


43 




\ 25 

Ci estas t., kun 1.kaj v. 24 




42 

Reiru al la 
granda besto 


Jt 


Iru al la 
nigra meblo 


39 

Diru la nomon 
de objekto, kiŭ 
komenciĝas 
per K, kiun 
neniu alia diris. 
Se vi ne povas, 
reiru al loko 
dudek naŭ 




Lia nazo estas pli ^Reiru al la 

longa ol lia. malgranda 

transportilo 


Kion li 
portas? 


Antaŭen 
iru al la 
frukto 



Nomu 

la 

beston 

Diru la nomon 
de objekto, kiu 
komenciĝas 
per B, kaj 
kiun neniu 
jam diris. Se 
vi ne povas, 
reiru kvin 
lokojn 


Antaŭen 
iru sep 
lokojn 



Reiru al la 
muzikilo 

Antaŭen 
iru tra la 
tunelo 

Kio ĝi estas? Kia ĝi estas? 


Iru antaŭen 
E al Ia longa 
^ besto 




Nomu ĝin 


37 

Iru antaŭen 
al la dika 
persono 


Iru antaŭen 
al la 

malgranda 

besto 


35 

Reiru al la 
alta persono 

36 

Reiru al la 
verda meblo 

Reiru al la 

malfeliĉa 

persono 


Reiru 
tra la 
tunelo 

Nomu ĝin^ 

* „ , , ae ti 

Sangu lokon 

kun la unua 
ludanto 


Li estas pli 
alta ol la 

de Eiffel 

Reiru ok 
lokojn 

19 

Antaŭen iru 
al la persono 
kun la longa 
nazo 


MMjj 


Nomu 

ĝin 

Antaŭen iru 
al Ia Ionga 
transportilo 



Nomu ĝin Nomu ĝin 

Antaŭen 

iru 

kvar 

lokojn 


Nomu 

ĝin 



Nomu la partojn 
de la vizaĝo 


5 

Iru 

antaŭen 
al loko 
dek du 

NIA JUBILEA KONKURSO 


Jen la rezultoj de la Jubilea Konkurso, kiun ni anoncis en Juna 
amiko numeroj 36 kaj 38. En la sekcio de eseo, gajnis Bogdan 
Kolos el Kiev, Sovet-unio, kaj ni sube prezentas lian rakonton. 
Li estas 12-jaraĝa. En la sekcio pri pentrado en la kategorio por 
13-jaraĝuloj gajnis Alexandra Andreasova el Ko?ice, ĈeKoslova- 
kio. En la kategorio por 15-jaraĝuloj gajnis Auke Rinjel el 
Neustrekitz, Germana DR. En la aliaj kategorioj ni ne aljuĝis 
premiojn. Gratulon al la gajnintoj kaj dankon al la konkursintoj! 


miaj somerferioj 


Ĉi-somere mi ripozis en malgranda urbeto ĉe la bordo de la 
Nigra Maro, en pionira tendaro nomita N.K. Krupskaja (laŭ la 
edzino kaj kunbatalanto de V.I. Lenin). 

Matene ni adiaŭis kun niaj gepatroj en la korto de nia 
mezlernejo kaj forveturis al la stacidomo. ĉiuj, kiuj restis, 
svingis per manoj al ni. Nur knabinoj iomete ploris. Nu, kion 
fari? Virinoj! 

Vojaĝi estas ege interese, precipe sen gepatroj. Ni vojaĝis 
per trajno. En la kupeoj ni babiladis, ludis, legis revuojn, 
kantis, rigardis tra la fenestroj, manĝetis kaj poste dormis. Ni 
alproksimiĝis al la suda parto de nia bela respubliko. 

Matene, de la stacidomo ni vojaĝis per busoj al nova, 
nekonata por ni pionira tendaro. La tendar-estroj renkontis nin 
afable. Ni ekskursetis en ĝia teritorio kaj kuris rigardi la 
maron. Kiel granda kaj bela ĝi estas! La venteto blovis kviete. 
Sub niaj piedoj ni ekvidis multege da diversaj konkoj. ĉiu 
konko havis sian propran formon, koloron kaj eĉ nomon: 
venteto, aglido, vulpeto, ungeto, turnaĵo, reĝineto. Poste ni 
multon kolektis kaj faris suvenirojn, donacojn por niaj fratinetoj, 
panjoj, amikinoj. Mi faris kol-ornamaĵon por mia panjo el 

malgrandaj roz-koloraj konkoj-turnaĵoj, krome, mi portis kon- 
kojn hejmen, kiel memoraĵon pri la somero de 1986. 

En nia tendaro cstis diversaj ludiloj, ĉambroj por rondeta 
laboro; sportaj placoj, bildoj, kinejo, biblioteko kaj scenejo. Mi 
elektis kelkajn ŝat-okupojn: kantado en pionira fioro, studado 
en aŭtomobilista rondeto kaj en grupo de teknika kreado. 
Krome, mi legis interesajn librojn kaj sport-ludis. 

Dufoje ni, tendaranoj, hclpis al lokaj kolfiozanoj, kolektante 
legomojn en agrikultura kolektivo. Nin vizitis niaj patronoj- 
aŭtomobilistoj. Ili donacis al ni intcresajn sportludojn, dolĉan 
mielon kaj aranĝis dancklas-ĉambron. 

Ni ripozis kune kun gelernantoj de nia respublika danc- 
lernejo por talentaj infanoj. Ili ofte interese kaj bele dancis en 
koloraj kostumoj de diversaj nacioj. Sed mi opinias, ke plej 
bele el ĉiuj dancas unu knabino, Vita. 

ĉiutage ni naĝis en la maro kaj ĝuis ĝian varman, agrablan 
akvon. Tie ni renkontis multe da divers-koloraj meduzoj, kiuj 
mordetis nin, sed ni ne ofendiĝis, ĉar nia pionir-gvidanto 
rakontis al ni, ke meduzoj estas sanigiloj de la maro, kaj fakte 
mastrinoj. Verŝajne, tiamaniere ili devas defendi sin de multaj 
gastoj, kiuj malhelpas normale vivi en la propra hejmo-maro. 

Kelkfoje ni ekskursis al belaj, pitoreskaj lokoj: al urbeto 
Skadovsko; al insulo Dĵarilgaĉ, al ŝtata rezervejo de sovaĝ-bestoj 
kaj birdoj, al loka historia muzeo kaj al marhaveno. 

La urbeto Skadovsko estis fondita en 1894 sur la iama loko 
de malgranda fiŝista vilaĝeto Ali-Agok. Fine de la 19a jarcento 
en Skadovsko jam estis du- mil loĝantoj, 400 domoj. ĉi evoluis 
kiel marhaveno. Dekomence oni konstruis 600-metran ponton; 
de ĝi boatoj transportis agrikulturajn produktaĵojn al ŝipoj, 
kiuj estis malproksimaj, en la maro, kaj poste la ŝipoj portis la 
varojn eksterlanden. 

1 —i—i—i—i— i — i VH i t r i Mr 

ŝ* 

En Skadovsko loĝis riĉaj kaj malriĉaj homoj. Soveta potenco 
alvenis en la urbeto en 1918. Gi donis panon kaj teron al 
malriĉuloj. Mi legis interesan fakton pri Skadovsko; dum civila 
milito la urbeton vizitis nepoj de elstara rusa verkisto Fjodor 

Dostojevskij. Tiutempe en la urbeto estis anarfiiistoj kaj banditoj. 
Pro tio, gvidanto de revolucia komitato, M. Andrijec, donis al 
la nepoj dokumenton 626, en kiu li skribis: "...ni petas, ke oni 
ne maltrankviligu la rektajn parencojn kaj nepojn de F.M. 
Dostojevskij, kiu estas batalanto por la libero de la homaro". 
Nun la dokumento estas en la Dostojevskij Muzeo en Moskvo. 

A1 la insulo Dĵarilgaĉ ni veturis per velboato. Sur ĝi estas 
monumento al maristoj — partoprenintoj de la Granda Patruja 
Milito de 1941-45. Ni kuŝigis florojn antaŭ la monumenton de 
herooj. Mi estis pionir-tubaisto kaj ludis la tubaon dum solenaj 
kaj laboraj tendaraj kunvenoj. Ankaŭ ĉe la monumento mi 
tuba-ludis. Poste, ni ĉiuj silentis kaj pensis pri niaj defendintoj, 
kiuj batalmortis sur la insulo. 

La ŝtatan rezervejon Askanijan-Novan mi mem bedaŭrinde 
ne vizitis, ĉar tiutage mi forveturis daŭrigi la ripozon kun mia 
panjo. Sed miaj amikoj rakontos al mi pri ĝi post la somerferioj. 

Iafoje nin vizitis televidistoj el nia ĉefurbo Kievo kaj faris 
pri ni filmon. A1 ni tre plaĉis nia tendara vivo. Niaj gepatroj 
diris, ke ni kreskis kaj sunbruniĝis. Ni ĉiuj estas dankemaj al 
nia Patrolando pro tio, ke ni povas tiel bonege ripozi dum la 
libertempo. 


Bogdan Kolos, Kievo, Ukrainio, Sovet-unio. 


adiaui: diri ”ĝis revido" 
alproksimiĝi: veni pli proksime al 
bandito: rabisto, maJbonuJo 
biblioteko. studloko kun multaj libroj 
elstara: tre fama 


kreado: farado 

kupeo: saloneto en fervoja vagono 
nepo: Ja filo de Ja fiJo 
ornamaĵo: beligilo 
suveniro: memoraĵo 


anarRiisto: persono, kiu kontrauas registarojn kaj potenculojn. 
kolĥoEano: membro de agrikultura kolektivo en Sovet-unio. 

konko: la selo de marbesto (aglo: sovaĝa birdo; vulpo: sovaĝa besto kiel lupo 
au hundo; ungo: tio fine de la fingro). 
meduzo: ronda travidebla primitiva marbesto, kiu pikas. 
svingi la manon: diri "ĝis revido" per Ia mano. 
tubao: granda muzika instrumento, kiun oni blovas. 

La klubon gvidas: 

Josef Chvosta, Leninova 16 
CS-290 01 Podebrady 
ĉefioslovakio. 

Sendu ĉiun respondon 
kaj reagon rekte al li. 


STRANGA SONĜO 


Karolo troviĝis en unu nokto en nekonata pcjzaĝo. Li sentis, 
kvazaŭ li ŝvebas, ĉar en tiu pejzaĝo estas tute nenio. Li vidis 
nur grandan inkandeskan globon, grandan eble je tri metroj, 
kiu malrapide rotaciis. E1 ĝi eliris flamoj kaj ĝi multe varmigis 
la tutan spacon. Karolo nek povis esti proksime al tiu globo, 
nek povis longe rigardi ĝin rekte. Tial li turnis sin kaj celis for 
de ĝi. Nur de tempo al tempo li turnis sin kaj rigardis ĝin 
mallonge. Li paŝis for, sed li sentis nenian firman "plankon", 
ĉirkaŭe estis nenio videbla en la lumo de la globo. Li momente 
rigardis ĝin, ĝi jam ŝajne malgrandiĝis. 

Subite Karolo vidis ion kiel mejlo-ŝtonon apud vojo. Sur ĝi 
estis 116 metroj, kaj tie en la malpleno aperis pizo. Tiu rotaciis 
kaj moviĝis malrapide. K^rolo rapidis pluen, ree estis nenio ĝis 
nova mejlo-ŝtono de 216 metroj, kaj tie aperis juglando. Plia 
mejlo-ŝtono montris 300 mctrojn, ankaŭ estis tie juglando, kaj 
apud ĝi — eble 80 cm. for — troviĝis pizeto. Karolo haltis 
mallonge ĉe tiu duopo kaj tuŝis la ŝmirecan surfacon de la 
juglando. Poste aperis mejlo-ŝtono je 460 metroj, kaj tie estis 
avelo. Dum plua paŝado li atentis moviĝantajn polverojn. Poste 
estis granda malplena spaco, kaj nur ĉe mejloŝtonoj de 1,5 km. 
kaj 3 km. aperis futbaloj. La unua havis filigranaĵojn ĝis eĉ 4 
metroj for de ĝi. La dua pilko estis iom malpli granda kaj 
havis ringon ĉirkaŭ si. La inkandeska globo jam cstis apcnaŭ 
videbla. Karolo konstatis mcjlo-ŝtonojn je 6 km. kaj 9 km, apud 

kiuj apcris po unu oranĝo. Fine, estis mejlo-ŝtono je 25 km. kun 
juglando. Jen aperis io kiel la rando de land-karto kun la 
indiko 1 : 500 000 000. 

En tiu momento Karolo vckiĝis. 

Jen via tasko: provu kiarigi la sonĝon kaj skribu, pri kio 
Karoio sonĝis. 


pejzaĝo: spaco en nafcuro 

inkandeksa: tiom varma, ke ĝi lumas 

rotacii: turniĝi regule 

subite: ene de tre mallonga tempo 

mejlo-stono: tabulo’ kiu montras distancon 


juglando: speco de nukso 
avelo: nukso, pJi efca ol juglando 
filigranaĵoj: malgrandaj objektoj 
konstati: ekscii, kompreni, decidi 
al au de iu loko 


ni kune kantut 


Jen iras, jen venas Pola p°p° lkanto 

(Wlazt kotek...) 

^/^~Kion vi faros, Petro? ^ 


r Mj ral 
Iprimi 


rakontos historion 
mia amikino 



Suzana kaj Petro interparolas. Dum la dialogo, Suzana 
nur demandas kaj Petro ĉiam nur respondas. En kelkaj el la 
demandoj mankas vortoj. Vi mem kreu ilin! 


Saluton, Petro! Vi estas malgaja; kial? 

Mi forgesis la naskiĝ-tagon de mia amikino. 

Terure! Ĉu vi hontis? 

Jes, ĉar ŝi memoris mian naskiĝ-tagon antaŭ du monatoj. 

Do, kion vi faris? 

Mi ekserĉis donacon por ŝi. 
ĉu vi longe s . ? 

Jes, mi serĉis belan donacon dum tri horoj. 
ĉu vi sukcesis? 

Jes, fine mi vidis flor-butikon trans la strato. 

Kiel vi sciis, ke estas fl . ? 

Mi legis la afiŝon super la pordo. 

Do, ĉu vi eniris? 

Ne tuj, unue mi admiris la belajn florojn tra La fencstro. 

Do, ĉu vi e . post tio? 

Ankoraŭ ne; mi kalkulis mian monon ekster la butiko. 

Kaj ĉti v . tio? 

Jes, post tio mi eniris la butikon, sen multe da mono. 

Ka j ĉu vi a .. ion? 

|- INSTRU-PUNKTOJ - - -. - - 

La respondoj de Petro ĉiuj enhavas aktivan transitivan verbon: tio estas 
verbo, kiu postulas objekton, kiu portas la finaĵon -N, ekzemple: Mi vidas 
la floron. La respondoj ankau prezentas al ni la prepoziciojn, ekz.: de, al, 
pri, antau, inter, per kaj tiel plu. Post prepozicio ni ne trovas la 
objekto-montran finaĵon -N, ekzemple: de la urbo, al la domo, pri la 
libro, inter la arboj, per la buso ktp. 

Jes, mi aĉctis dek florojn en la butiko. 

Kaj post tio, kion vi f. . ? 

Mi portis ilin al mia hejmo. 

Sed ĉu via amikino vidos ilin tie? 

Ne, do mi invitis ŝin por romantika vesper-manĝo! 

Bona solvo, kaj kie vi l . ? 

Mi lasis ilin sur la tablo. 

ĉu ili estis sekuraj t....? 

Ne, mia kato puŝis la florojn preter la tablo-rando. 

ĉu vi trovis ilin t....? » 

Ne, ĉar mia najbaro posedas hundon — malgrau miaj protestoj., ' 
Kiel tio rdlatas al la floroj? • 

Lia hundo trovis la florojn sub la tablo. 

Ve, kion ĝ . ? 

Ĝi tiris ilin de sub la tablo. 

Kaj post tio, kio an . aŭ? 

Ĝi tenis la floroĵrt inter la dcntoj. 

Ho, ve, cu ĝi m . ? 

Jes, ĝi mordis la florojn per la buŝo! 

Ho, ve, ve, k ./ ĝi m . ? 

Ĝi manĝis la florojn kun entuziasmo. 

ĉu ĝi m . ĉ . ? 

Jes, ĝi manĝis ĉiujn, krom unu. 

Kion ĝi f. . per tiu lasta fl . ? 

Ĝi ĵetis tiun lastan floron ĉirkaŭ la ĉambro. 

ĉu vi ne klopodis k . ? 

Jes, fine mi kaptis la hundon malantaŭ la televidilo. 

Kaj k . ? 

Mi prenis mian pantoflon for de mia piedo. 


K.. 


per 


Mi frapis la hundon per la pantoflo. 

K . ? 

Mi batis la hundon sur la postaĵo. 

K....I vi p . ? 

Mi punis ĝin pro ĝia malbona konduto. 

Kaj post tio k . ? 

Mi ĉasis ĝin el la domo. 

Ka j kien vi s . ? 

Mi sekvis ĝin ĝis la najbara ĝardeno. 

Kaj kien ĝi gv . ? 

Ĝi gvidis min apud bela floraro. 

Kaj kion vi v. tie? 

Mi rimarkis la florojn de mia najbaro. 

Ho, kaj ĉu venis al vi mal . ? 

Jes, mi ŝtelis kelkajn florojn el lia ĝardeno. 

Nu, juste, ĉu ne? 

Jes, mi pretendis ilin anstataŭ la detruitaj floroj 

Ka j ĉu vi pr . al . ? 

Jes, kaj tie mi aranĝis ilin en bela vazo. 

Kaj kion alian . amikino? 

Mi beligis la ĉambron por ŝia vizito. 

Kajĉu . ? 

Jes, ŝi vizitis min, laŭ mia invito. 

Kion . kiam ŝi . ? 

Mi salutis ŝin ĉe la pordo. 

Ka j ĉu vi tuj . ? « 

Preskaŭ, mi donis la florojn post la salutado. 

Kio estis ŝia r . ? 

ŝi informis min pri io. 

Ho, k . ŝ... diris? 

"Mi havas alergion kontraŭ floroj!" 



S. MacGill 


Vi mem kreu similan dialogon! Uzu ia samajn verbojn, sed 
ŝanĝu la aliajn vortojn. Provu tion prefere en paroj aŭ etaj 
grupoj. Jen kelkaj komencoj: 

Mi ludis tenison kun mia frato. 

Mi ricevis kapron por mia naskiĝ-tago! 

Mi serĉis trezoron inter la rokoj. 


Vera skeĉo, de la sama autoro, kun similaj temo kaj instru-punktoj nomigas 
"La vasoj" kaj troviĝas en la libro "Tridek roluloj" sur paĝo 31. Gi havas 
ses etajn scenojn kaj bezonas ok rolulojn, kaj uzas transitive nur la du 
verbojn: havas kaj acetas. Malgrau la uzado de verboj, ĝi esfcas amuza. 





















Infana tagiro 


Matene dormante, la filo 
ne afldas la birdon kun trilo, 
pludormi ne povas sen ĝeno: 
gepatroj lin vekas per peno! 

Ĉu daŭras tro longe la lavo? 

— La hundo, ĝi estu la sklavo — 
Alportas nenian domaĝon, 
purigi la korpon, vizaĝon! 

Vestado funkcias tro lante: 

— La hundo ne bojas manĝante — 
Babili jam frue-lafl plaĉo, 

prokrastas la tempon por maĉo! 

Ricevi nun tute la belon, 

— La hundo ek-gratas la felon — 
li kombas mallonge la harojn 
kaj faras la lastajn preparojn. 



La panjo jam pakis tornistron 

— La hundo tre ŝatas la distron — 

Li al la lernejo ektrotas, 
gepatroj nun ne plu dorlotas. 

Lernado peradas persiston, 

— La hundo obeas dresiston — 
la knabo fariĝas pli sperta, 
ne laste eĉ estas pli lerta! 

La taskoj prezentas ordonon! 

— La hundo akiros bombonon — 
Plenumi li tiun tuj devas: 

pli longan lud-tempon ricevas! 


babili: paroladi 

ĉikano: persvada protesto 

domaĝo: malbono 

felo: la hauto de besto 

gargari: kirli akvon en la buso 

grati: froti 

lante: malrapide 

oscedo: buŝa signo pri dormemo 

per peno: malfacile 

tornistro: sako de lernejano 

trilo: birdo-kanto 

Infano li estas kun ĝojo! 

— La hundo ja ludas kun bojo — 
Ke ankaŭ li kriu volonte, 
gepatroj ne volos estonte! 


Vespere forlasi ekranon, 

— ne volas imiti reĝranon — 
ne logas infanon la lito! 
Ekestas kverele la spito! 

Okaze li lavu piedojn, 

— La hundo jam montras oscedojn — 

pli ofte li lavu la manojn, 
gepatroj ne faras ĉikanojn. 

Por gardi valore la dentojn, 

— La hundo ne gardas tegmentojn — 

zorgeme li brosas, gargaras, 
la paston kaj akvon ne ŝparas. 

Li devas ekdormi rapide. 

— La hundo ululas avide, 
ne povas atingi la lunon; 
pli ŝatas do ĉiam la sunon. — 

Gepatroj postulas kvieton, 

— La hundo enrampas dometon — 
almenaŭ du fortajn brakumojn, 
li volvas sin kvazaŭ en plumojn. 

Finfine li sonĝas kontente. 

— La katoj batalas tegmente — 
Gepatroj trankvile kondutas, 
inter si por nokto salutas. 



Alfred Knapp, Germana DR. 

